section_heading: Životopis
paragraph_text: Yutaka Kurita je rođen u Tokyo 1940. godine. U Hombu dojo je ušao 1956. godine i nakon godinu dana vježbanja kao redoviti učenik aikida bio je prihvaćen kao uchi-deshi Moriheija Ueshibe. S Ueshibom je otišao živjeti, raditi i vježbati u Iwama dojo-u. Jedan je od posljednjih uchi-deshija osnivača aikida. Zvanje 3. Dan primio je izravno od O-Senseija, kojem je služio kao pomoćnik, prepisivač i asistent (uke), te mu pomagao u podučavanju kada su ljudi dolazili iz Tokija u Iwamu da uče aikido. lijevo|thumb|250px|[[Morihei Ueshiba i Yutaka Kurita]] Nakon smrti Moriheija Ueshibe, Kurita je prestao vježbati aikido. Stanka je trajala devet godina, sve do 1978. godine, kada je Kurita pozvan da se vrati u aikido od svojih kolega Mitsunari Kanaija i Kazuo Chibe. Poslan je u Sjedinjene Američke Države, a zatim ga je Yoshimitsu Yamada uputio u Mexico City, da bude službeni predstavnik Aikikaija u Mexicu.